दिव्यांग को उपकरण बांटे
शिविर का समापन आज, श्रवण यंत्र, ट्राइसाइकिल और बैसाखी हाथों-हाथ देने की व्यवस्था
सिटीरिपोर्टर| अजमेर
भगवानमहावीर विकलांग सहायता समिति जयपुर एवं जिला प्रशासन की ओर से अग्रवाल स्कूल में विशाल दिव्यांग उपकरण वितरण शिविर संचालित किया जा रहा है।
शिविर के तीसरे दिन तक 696 उपकरण दिए गए। इसमें जयपुर फुट 41, कैलिपर्स 114, बैसाखी 77, व्हील चेयर 72, ट्रायसाइकिल 165, कान की मशीन 206, ब्लाइंड स्टीक 21 एवं बुजुर्ग घड़ी 40 उपकरणों का वितरण हुआ। समापन दिवस पर गुरुवार सुबह 9.30 से 2 बजे तक दिव्यांग उपकरण शिविर जारी रहेगा। इसमें ट्राय साइकिल, कान की मशीन बैसाखी उपकरणों के वितरण किया जाएगा। पात्र व्यक्ति वंचित दिव्यांग व्यक्ति को जरूरी उपकरण प्राप्त करने के लिए अपनी आईकार्ड की फोटो कॉपी के साथ लेकर आना होगा।
अजमेर समिति के संयुक्त सचिव सुरेश मेहरा ने बताया कि शिविर में कुल 700 दिव्यांग लाभान्वित हुए। अजमेर समिति के अध्यक्ष प्रकाश मल, महामंत्री जवाहर लाल कोठारी मौजूद थे। जयपुर समिति की ओर से रंजन उनकी टीम ने सराहनीय सहयोग किया। मशीनों पर हाथों हाथ नाप लेकर उपकरण तैयार कर दिए गए।
भगवान महावीर विकलांग सहायता समिति की ओर से बांटे गए उपकरण।
hin_Deva hin_Deva hin_Deva hin_Deva hin_Deva hin_Deva hin_Deva